**Trădarea țăranului din mine**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-am săturat de coada vacii

de coarnele plugului belit

mi-am umplut cu stele sacii

dansând bătuta pe-un cuțit

De coarnele plugului belit

amiaza atârnă o cămașă

poate-i poveste poate-i mit

geneză blocată chiar în fașă

Noaptea atârnă o cămașă

mi-am umplut cu stele sacii

luna mă leagă parcă-i fașă

m-am săturat de coada vacii

De coarnele plugului belit

s-atârn al lumii asfințit

Costel Zăgan, CEZEISME II